MESTO BATH, ANGLICKO
Lord Barton, vy ste zhýralec. Chrapúň.
Zneuctili ste moju sestru.
Lord Galpin, pripomeňte mi, o ktorom zneuctení hovoríte?
O tom v kuchyni?
Vo vašej pracovni?
V stajni?
Vezmete si ju, pane!
Ani náhodou.
Váš krik ma už nesmierne nudí.
Ak ma chcete vyzvať na duel, tak prosím, pane.
Aspoň vás môžem zastreliť.
Vy ste teda skvostný zlosyn, všakže?
Prosím?
Hazard, aféry. Ste čistý had.
Kým ja sa správam počestne a beriem veci vážne.
Pozrite na mňa.
Som nehorázne nudný.
Radšej chcem byť vami.
Pustite ma!
Čo ste zač...
Toto nie je možné!
Teraz budem zlý ja.
PÁN ČASU
TULÁK
Presne ako z Bridgertonovcov.
- Cítim sa ako vo sne. - Skvelé, že?
A tie tance, Ruby, to je čosi.
Takto tancovať nedokážem.
- Odkiaľ viem kroky? - Psychické náušnice.
Do motoriky sa ti premieta choreografia.
Dvakrát poklep na výber krokov. Instantné Let's Dance.
Ale nezapínaj bojový mód.
Fajn.
Ohromujúce.
Nepoznám niektorých hostí na vlastnom plese.
Je mi cťou.
- Oslnivý večierok, vaša výsosť. - Údajne sezónny víťaz.
Triumf. Vraj nový štandard skladieb.
Ja to posúdiť nemôžem.
Podľa mojej mienky úspech večera závisí od nových párov.
Súhlasíte, slečna...
Ruby.
Lady Ruby Sundayová z nottinghillského sídla.
Toto je Doktor.
Snáď vám nič nie je, lady?
Kdeže, je to len priateľ.
Výborne.
Mladá dáma potrebuje nápadníkov, nie priateľov. Poďte.
Hrozne nóbl, žeriem ju.
- Spätná väzba. - Z náušníc?
Zaujímavé.
Sonarová interferencia.
Lady Ruby, poďte.
Ja to zvládnem.
Nieže sa zasnúbiš či nechtiac vynájdeš makadam.
Rok 1902 sa mi vymkol z rúk.
No bež a uži si to.
Drahá, vystrite sa a pozorne sledujte.
Prichádza lord Barton.
Elegán a lámač sŕdc.
Vaša výsosť, kde ste ukrývali túto pastvu pre oči?
Zlaté pramene vlasov vlniace sa v lúčoch večerného slnka.
Vy nie ste elegán, ste nabubrený táraj.
Pani moja, naučte sa nechať sa obdivovať v tichosti.
Hej, ak by ste to povedali mne a babám v piatok večer v Kolovrate,
tak vás nakopeme.
Zmiznite mi z očí, lord Stilton.
Stilton?
Zapáchajúci syr.
Kto je tamto, vaša výsosť?
Vojvodova zosnulá matka.
Jej oči ma neustále pozorujú.
Neustále odsudzujú.
Drahá moja, to, ako ste sa postavili lordovi Bartonovi, bolo ohromné.
Ide o severský zvyk?
Takých pajácov je tam kopec.
Má novú obeť.
S kým to teraz je?
To je slečna Emily Beckettová.
Nevýrazná knihomoľka, ale má dobré zuby.
Všetci svätí! Lady Wallaceová. Nie!
Počkajte tu, drahá.
Prepáčte. Teraz nie, lord...
Zádumčivý. Dobrý pohľad.
Skúšate si ho v zrkadle?
Chcelo by to viac zvraštiť čelo.
Asi takto.
Vážne, presne takto.
- Vojvodkyňa zamestnáva dvorného šaša? - Som rodený zabávač.
A na vás niečo nesedí.
Ste čudný.
Postávate tu.
Strategický výhľad.
Dozeráte na všetky východy, akoby ste očakávali problémy.
A vy?
Chcem sa len zabaviť.
Venujte sa svojim plytkým pôžitkom a nechajte ma.
Fakt drzé.
- Lord... - Nie som lord.
A má nelord aj meno?
Tulák.
Teší ma.
Som Doktor.
Iba Doktor?
Iba Tulák?
Mali by sme ísť spoločne von.
Nezaháľa.
Dobre.
- Lady Wallaceová. - Áno.
- Lady Wallaceová. - Áno?
Odvážne obliecť si róbu, v ktorej som minulú sezónu tak zažiarila.
Neuveriteľná drzosť.
A ty čo tu stváraš?
Moja správkyňa domu vonku, kde je všetkým na očiach?
Nehoráznosť!
Nemala som si vybrať personál.
Samá práca.
Varím, upratujem, čistím a vy tu zatiaľ máte poriadny čurbes.
Dostaneš padáka, ženská.
Môj večierok nezničíš.
Mám povesť arbiterky trendov.
Akože v týchto šatách?
No dovoľ.
Ako sa opovažuješ!
Mne budú možno sedieť lepšie.
Emily, prosím vás.
Ale vy ma pohlcujete, pane.
Myslím na vás každú hodinu, čo bdiem, a nenávidím sa za to.
A čo mám teda robiť?
Som odkázaný na tetinu priazeň a ona by náš zväzok neodobrila.
- Bol by som na mizine! - Mali by ste mňa. Lásku.
Nevezmem si vás.
Ani teraz, ani nikdy.
Tak choďte.
Máte moje srdce, neberte mi aj moje dobré meno.
A predsa...
Ma stále pokúšate.
Nemám tu byť. Pekný večer.
Prepáčte, nechcela som... rušiť.
Ste v pohode?
Som na dne.
Ako presne na dne?
Prichytiť pár osamote je škandalózne!
Ak si dámu muž odmietne vziať, slušná spoločnosť ňou opovrhne.
Čistí Bridgertonovci.
Zbožňujem starú oblohu.
Veľa nových súhvezdí a nové názvy.
Veľká medvedica. Baran.
Vyberal ich astronóm de Lacaille.
Skvelý pozorovateľ, otrasný vkus. Jednu štvorhviezdu nazval Pravítko.
Stále ti to tak melie?
Dobre, Tulák.
Si vysoký, si fešák a si arogantný.
Ten kabát ti fakt sekne.
Musím sa teda opýtať...
To je topánka?
Nemôžeš len tak stratiť topánku, všimol by si si to.
Navrhujem nájsť druhú.
Tamto.
Topánka a noha. To nie.
Človeče...
To je vojvodkyňa. Sú to jej šaty.
Mrzí ma to.
Príšerná smrť.
A ty si to vedel.
Ani si sa nemykol.
Lebo je to jasné.
Ide o vraždu technológiou, ktorá nie je zo Zeme.
Vykonal ju niekto šikovný.
- Ohavný. - A krutý.
- Opovrhnutiahodný. - Ty.
Ty.
Nie, ty.
No dovoľ, myslím...
Ty.
Podľa mňa je to blbec.
Kamoška Bex by ho priviazala za spodky o lampu.
Hovoríte pračudesne.
Ale má chatrné postavenie.
Musí si nájsť vhodnú ženu a ja mám malé veno.
Viete čo?
Vybral si lážo-plážo život a nie lásku.
Aký život?
Pohodlný. Ako keď ležíš na pláži.
Lážo-plážo.
Pekné.
Hej, pohoda. Ale možno to príliš nepoužívajte.
Hej, pohoda.
Pohoda.
Vaše slová ma pobavujú.
Rada vás spoznávam, slečna...
Ruby.
Slečna Emily Beckettová.
Miestni by ma skôr ohovárali, nie utešovali.
Ako vraví moja mama: „Prečo hovoríš o cudzom živote?“
Je až protivne múdra.
Fajn. Vieš, ako ja zabúdam na mužov?
Tancom.
Nesedí ti to a nesedelo by ti to v žiadnom storočí.
Hýb sa.
Kto podľa teba som?
Si určite Chuldur.
Meňavci.
Počul som o nich, ale nestretol. Aspoň o tom neviem.
Vzdaj to, Doktorko.
Na Zemi je Chuldur a za jeho lapenie mi dobre zaplatili.
Po prvé: „Doktorko“?
Ani náhodou, kdeže.
Po druhé: si nájomný lovec?
To je strašne cool.
Lovíš obludy, dostávaš sa do malérov. Stretávaš šarmantných cudzincov.
Som tu kvôli prachom. Nič viac.
Kam ma teda berieš?
Na moju loď.
Kde skryješ vesmírnu loď v roku 1813?
Je zamaskovaná za tou kôlňou.
Kôlňou? To je moja loď.
Cestuješ v kôlni?
Nad kôlňu niet.
- A nezamaskoval si ju? - Je za stromom.
Tomu vravím loď.
Skvostný večierok, vaša výsosť.
Ďakujem.
Pekný kostým.
Tesný.
Už si vojvodkyňa?
No jasné, mal som ťa zacítiť.
- Ja som ju chcel mať. - Si pomalý, drahý.
Ale dúfala som, že sa tu nájde aj kráľovská krv.
Tak či onak, už viem, za koho pôjdem na svadbu.
Vážne? Za koho?
Za lady Ruby Sundayovú.
Je úplne... iná.
Máš tu riadny svinčík.
- Milý Tulák, chýba ti spoločnosť. - Žijem sám.
To vidím, mojko. Vždy si žil sám?
Prečo sa pýtaš?
Toto je starý typ asteroskočky. Má dvoch pilotov.
Už nie. Tam sa postav.
Čo to robí?
Je to pasca.
Zapnúť trojtvar.
Trojtvar aktivovaný.
Už chápem.
Takže smrtonosná pasca. Molekulárna.
Slúži ako transportná brána. Len sa musí nabiť.
Transport kam?
Do spaľovne.
Trest smrti.
Si vrah.
A čo tak vypnúť trojtvar?
- Vypnúť trojtvar. - Mŕtvy zámok.
Kým nie je nabitá, nevypneš ju, a keď sa nabije...
- Stlačím odoslať. - Hej?
Môj prístroj vie viac ako tvoj.
Mňa nevystrašíš.
Ak je to nebezpečné, loď by to dávno zachytila.
Podľa nej je to...
- Skrutkovač. - Áno.
Čo sa hodí, lebo by sa mi šiklo pár nových políc.
Fakt vtipné. Nie.
Ale má veľa funkcií.
Máš meno z Dungeons & Dragons?
Hoď si kockou.
No prepáč.
Náš najvážnejší muž v dejinách sa práve trochu usmial?
A podľa tohto tu máš rádio.
To je mi prekvapenie.
Milujem ju.
Klasika!
Žiadne také, bejby.
Daj mi to.
Nie a nie prestať myslieť na tvoju lásku
Hneď.
Uži si posledných pár minút, Doktor.
Opakujem, Tulák, máš nesprávneho človeka.
A viem to dokázať.
Tu je dôkaz, že nie som Chuldur.
- „Rozpaľuješ ma.“ - Čože?
- Pardon, je pokazený. - Ja teba či ty mňa?
- Myslí tým... - Kto koho, Doktor?
Ukazuje teplotu.
Nervozita ti sekne. Dobrý výraz.
- Ukazuj ho častejšie. - Tak ma nezabi.
Je to moja práca, ale administratíva musí byť...
Nový šéf nás zavalil administratívou.
Skenujem.
Hĺbková analýza to potvrdila. Si meňavec.
Transportná brána sa nabíja.
Stlačte odoslať o desať vexilov...
Rád stláčam spúšť.
Koľko trvá jeden vexil?
- ...deväť... - No jasné.
- Tešilo ma, Doktorko. - ...osem...
Tulák, máš nesprávneho človeka.
Ak ma zabiješ, zostane tu na Zemi v 19. storočí Chuldur.
Zomrie veľa nevinných ľudí!
- A ak mám len päť vexilov... - ...štyri...
- Tak prosím, pozri sa. - ...tri...
Skenujem...
...dva...
...jeden...
Stlačte odoslať.
Stlačte odoslať...
Nie som Chuldur.
Som niečo omnoho staršie a omnoho mocnejšie.
Som Pán času zo stratenej a padlej planéty Gallifrey.
A teraz ma pusti, nájomný lovec.
Máme kopec práce.
- Nemôžeme sa stále schovávať. - Tí dole ti chcú nájsť manžela.
Nemusíš ich počúvať.
- Si revolucionárka. - Nie, vážne.
Aj bez lorda Bartona môžeš robiť, čo sa ti len zachce.
No povedz, čo chceš v živote robiť?
Nuž, vezmem si niekoho nižšieho a menej významného.
Láska tam nebude, ale aspoň milý úsmev pri večeri.
A potom spoločný hrob.
Fajn.
- Takže až do smrti? - Mám na výber?
Je toľko iných možností, Emily. Poviem ti ich.
Tento život vyzerá možno fádne, ale má nekonečné obzory.
Dobrodružstvá, hory, na ktoré môžeš vyliezť...
Nie!
Kto je to?
Si pripravený?
Kôlňu som už videl.
Božemôj.
Poď, len poď, smieš byť hosť V ríši snov, tak vkroč do sveta predstáv
Len sa stíš, nájdeš skrýš Niekde vnútri svojich predstáv
Zaľúbil som sa...
Do tohto stroja.
Rozmerovo transcendentálny.
A aký čistý.
Tomu, čo tu aj môžeš vidieť, sa hovorí povrchy.
Človeče, pri tebe zniem tak nudne.
Čo to bolo?
Nič. Porucha trávenia.
Nemá rada nájomných lovcov.
Pre morálnu neurčitosť. Bez urážky.
Takže je zo starobylého a padlého sveta Gallifrey.
- Kde to, dočerta, je? - Raz ťa tam možno vezmem.
Dobre.
O pár minút to už nebude smrtiaca pasca.
Nemáš za čo.
Prečo? Čo si z nej urobil?
Nech sa Chuldur previnil akokoľvek, nenechám ťa ho zabiť.
A nesmie zabiť ani iných.
Namiesto toho ich odtransportujeme do náhodnej a pustej dimenzie.
Zostanú tam a nikomu neublížia.
Fajn.
Koho si stratil?
Čo?
Niekoho si stratil.
- Ako to vieš? - Proste viem.
Niekoho...
Hej.
Cestovali sme spolu, bavili sme sa.
A zrazu prišiel jeden deň a na jeho konci...
Som bol sám.
A čo ty?
Stratil som všetkých.
Na večierku si bol s istou ženou.
S mojou naj kamoškou.
Nepýtaš sa niekedy...
- Prečo to nevzdať? - Lebo nesmieme.
Musíme žiť každý deň, lebo oni už nemôžu.
Nemusíš zostať nájomným lovcov.
Môžeš cestovať so mnou. Ukážem ti úžasné svety, Tulák.
A čo ak mám rád svoju prácu?
A ty by si cestoval so mnou?
Teraz si ma dostal.
Mám nápad. Keď sa z tohto dostaneme, môžeme sa hádať po celom vesmíre.
Som za.
Pasca pripravená.
Teraz sa vráťme na večierok a zabráňme ďalším obetiam.
- Hore je telo. - Vraždiaci meňavec...
- Zabili ju. - Už to vieš?
Ľudia by to nemali vedieť.
Ruby, rok 2024. Tulák, nájomný kozmolovec. Dáma?
- Emily. - Emily, rok 1813.
Vojvodkyňa, meňavec Chuldur. Pohoda?
Poznám slovo „pohoda“.
Pohoda, ale prečo zabíjať týchto ľudí?
Chápem, že sú to nóbl snobi a tak,
ale prečo by niekto zabíjal správkyňu domu?
Ten tanec a dráma.
Tie emócie. Človeče, je to kostýmová hra.
Všetko. Chuldur sa hrá cosplay.
Vravel si, že Chuldur sa oblieka do ľudí zo zábavy. Presne ako pri cosplayi.
Takže sa akože doslova obliekajú a hrajú na Bridgertonovcov?
Možno. Televízny signál má dosah až ku hviezdam.
Čo je to televízny signál?
Nemáme čas.
Musíme vylákať vojvodkyňu von.
A ak ju niečo priťahuje, tak škandál.
A pobúrenie. A zvraty.
Ideme na to, Tulák.
Zatancujeme si?
A náš tanec má vyvolať scénu?
Mal si si lepšie naštudovať túto dobu, pretože to bude škandalózne.
Cosplay je nejaká staroveká pozemská tradícia?
Tulák môj.
Fanúšikovia sa prezliekajú za obľúbené postavy.
V našom prípade Chuldur za niekoho z Bridgertonovcov.
Kto je to?
Nevídaný pohľad.
Dámy moje. Som šokovaná.
Musíme sa riadne pohádať, vyrútiť sa von a ona už príde.
Chuldur sa na niekoho hrá. Nie ja.
Teraz nie je vhodný čas na to, aby si bol silný, mĺkvy a taký atraktívny.
Ako sa opovažujete, lord?
To tu ešte nebolo.
Mám sa pre vás vzdať titulu a bohatstva,
ale akú budúcnosť mi viete sľúbiť?
Vy chrapúň!
Povedzte, po čom vaše srdce túži, inak sa vám navždy otočím chrbtom.
Ja...
Hocičo.
Prepáč, ja...
Nemôžem.
- Musíme sa za nich obliecť. - Chyťme ich.
Ty choď tam.
Čože? Pre Kristove rany.
Jasné, je to on. Nie vojvodkyňa.
Kto?
Čo to vôbec hovoríš? Čo si zač?
Ja vojvodkyňu zdržím.
Chuldur je silný, ak ťa začne meniť, neprestane.
Rýchla otázka. Koľkí sa vmestia do pasce?
Jeden.
A isto je tu len jeden Chuldur?
- Celá rodinka. - Tak.
Ja chcem byť Doktor.
- Kto sa chce pobiť o toho druhého? - Bež.
- To je moja hláška. - Ja.
Našla som ich!
Džentlmeni, chceme sa len pobaviť.
Tak rada by som bola Doktor.
Lámala chrbtice. Odstraňovala mandle.
Zaživa pitvala!
Tak ich nájdite!
Chcem nový outfit.
Kde sú?
- Podarilo sa? - Stajne sú prázdne.
Naspäť do domu.
Musíme začať so svadbou.
Tým ich vylákame.
Spomínala svadbu?
Ale sú štyria.
Máme pascu len pre jedného. Čo teraz?
Keď začneme, ľudské tvory spanikária a spustia krik.
Narušia autenticitu večera.
Ale paniku a krik mám najradšej.
Pre toto sme sem prišli.
Pre klebety, romantiku, škandál.
Ešte nás čaká veľké svadobné finále a potom pôjdeme do Londýna.
Zahráme sa na obrovskej hernej doske.
Najprv parlament. Potom kráľovská rodina. Ja budem kráľom.
A vyhlásime vojnu Francúzom, Španielom a Portugalcom.
Všetkým, kto nevyzerá ako Briti.
A budú jatky.
- Kanóny. - Pušný prach.
Planétu dorazíme cosplayom.
Ďakujem.
- Štipka bzukotu. - Bzukotu?
Technický termín. Transportná brána už prenesie štyroch.
Možno je ich viac.
Fajn. Maximálne šesť.
Problém je priťažká váha. Dá sa použiť len raz.
Máme jeden pokus, Tulák.
Musí to vyjsť na prvý raz.
Emily.
Emily, mrzí ma to. Viem, že je to ťažké, ale ver mi.
Vo vesmíre číhajú strašidlá, ale dobra je vždy viac.
Ako je možné, že tak hovoríš?
Ty a tvoja televízia a pohoda.
Fajn, pozri, pravdou je...
Už si videla dosť.
Nie som z tvojho sveta.
Som z budúcnosti.
Si vskutku pozoruhodná.
A ja som vraj zaujímavá.
Ostýchavá knihomoľka, čo pre tajnú lásku riskuje všetko.
Ale ty?
Si nespútaná.
Odvážna a drzá.
Žiješ dobrodružný život v časoch budúcich.
Ruby Sundayová...
Chcem byť tebou.
Ale no tak, drahí, večierok bez zmeny kostýmu nestojí za nič.
A nevyzerám skvelo?
Ticho!
- Ruby nikde? - Nevidel som ju.
Zamkli dvere.
Hra sa končí.
- Bez svedkov. - Zlatíčka...
- Všetkých povraždia. - ...je čas na finále sezóny.
A čo je lepšie ako svadba?
A už prichádzajú.
Nevesta a ženích.
Aký je to pocit byť lady Ruby?
Lahodný.
- Mrzí ma to. - Dostali ju.
Pristane ti.
Doktor.
Doktor, pozri.
Nemôžem jej to zakázať a ani nechcem.
A ak si to niekto všetko zaslúži zažiť a precítiť, tak Ruby.
Ale stále som jej mama. Musím vedieť, že sa jej nič nestane.
Ochrániš ju?
Ochránim.
Sľubujem.
Svadba bez vikára nie je svadba.
Vy.
Pristúpte, pane.
Madam. Vaša výsosť. Vaša „výrosť“.
Nemôžem posvätiť puto pekelných stvorení.
Koľko sa dožívajú?
Chuldurovia?
Dožívajú sa 600 rokov.
Dobre, výborne.
Dosť času trpieť.
Drahí zhromaždení, zišli sme sa tu, aby sme prekliali...
To je fuk. A tak ďalej, chvála, sľuby...
Aby sme oslávili uzavretie zväzku lorda Bartona a slečny Ruby.
Námietka!
Pardon, ešte tam nie sme?
Je tu strašne zle počuť.
Namietam voči tejto svadbe.
A aj voči vám, Chuldurovia.
Povšimnite si jeho nečlovečí zápach.
Poriadne sa ho nabaž, bejby, lebo zo mňa priam sála.
A som jediný svojho druhu.
Naozaj je unikátny.
Je niečím neznámym. Chcem ním byť!
Chcem!
A ja chcem, aby ste sa vy ani nepohli.
Tretina transportnej brány?
Tretina pasce.
Tretina mozgu, Doktor.
No jasné.
Zvyšné dve časti. Kde tak asi sú?
Za znesvätenie Ruby Sundayovej si nič iné nezaslúžite.
Zapnúť trojtvar!
- Piati zakotvení. - Nedá sa pohnúť.
Čo si to dovoľujete?
Za toto zaplatíte.
Ale kedy?
Lebo päť pasažierov v transportnej bráne sa rovná asi 80 vexilom.
- Takže... - Doktor, koľko má vexil?
Nepretvaruj sa.
Som to naozaj ja, Doktor.
Pekný pokus.
Mama Carla, starká Cherry, v deň narodenia snežilo.
Stretli sme vesmírne bábätká a mrzí ma to.
Ako je to možné?
Hrala som to.
Bojový mód.
Nemôžem sa pohnúť.
Toto mi spravila!
Ako ste si ju mohli pomýliť so mnou?
Má vôňu Chuldura.
Ty hlupák. Falošná vôňa z tých lacných psychických šperkov.
Vypnúť trojtvar.
Vypnúť trojtvar!
Transportná brána nabitá.
Stlačte odoslať.
Nestlačíš odoslať.
Si príliš mäkký a slabý, to svojej blondínke nespravíš.
Emily, máš moje úplné povolenie.
Staň sa Doktorom.
Šiesti zakotvení v pasci.
Stlač odoslať.
- Máme len jeden pokus. - Nemôžem.
Je to priveľký zbabelec.
Stlač gombík.
- Odošle Ruby. - To nič, Doktor...
Nie, nie, nie!
Ak ich neodošleš, Chuldurovia uniknú a Ruby aj tak zomrie.
Transportná brána nabitá.
To nevadí.
Stlačte odoslať.
Zabijú nás.
Potom všetkých v dome. Potom v Londýne. Potom celý svet.
Vieš to.
Dobre to vieš.
Dokážeš to teda?
Vzdáš sa priateľky, aby si zachránil svet?
Nie.
Ja viem.
Tulák, nie!
Výmena hmoty.
Šiesti zakotvení v pasci.
Nájdi ma.
Žiješ?
Posielam loď na orbit okolo mesiaca.
Aby ho mohla počkať, až kým sa nevráti.
Nemôžeme ho nájsť s TARDIS?
Dimenzií je toľko ako atómov vo vesmíre.
Neviem ani jeho meno.
Je mi to ľúto.
Každopádne, tak to proste je. Ideme ďalej.
Fajn. Ďalšia zastávka. Ide sa.
- Kam pôjdeme? Kamkoľvek. - Doktor, nemusíš byť takýto.
Musím, lebo taký som.
Vpred. Ku hviezdam. Nové obzory.
- Ideme ďalej... - Môžeš nachvíľu sklapnúť?
Som rád, že si späť, Ruby.
A ja, že ty, Doktor.
NABUDÚCE
Kdekoľvek som, je tam istá žena.
Som tam v každom sne.
Nevie prečo, ale pamätá si ich.
Doktor, niečo sa deje.
Nech je to čokoľvek, už to prichádza.
Preklad titulkov: Matej Laš